Folketing
2007-03-29

Det har jeg meget ofte syntes var meget irriterende, meget forkert og blokerende for fornuftige flertal i Folketinget på næsten alle de områder, hvor vi har set Dansk Folkeparti bruge den pedal, den bremseklods. Men her har man altså valgt ikke at gøre det. Det er jeg principielt set tilfreds med, men det er dog underligt, at Dansk Folkeparti i dag ikke gør krav på, at det er deres penge og derfor siger: Dem må I ikke bruge, når vi er imod. Men det er ikke den form for argumentation, vi bruger, og det er ikke den, vi synes skal bruges. Det er de mere principielle ting omkring det skattepolitiske. Kom med kulturministeren og et forslag om penge, der skal føjes ind på kulturbudgettet, og vi skal støtte det hver eneste gang.